રોટરી હૉલ મુંદ્રા ખાતે તાલુકા કક્ષાની પ્રેસ કોન્ફરન્સમાં કચ્છમિત્રના વિનોદ મહેતા, સંદેશના કપિલ કેશરિયા, ગુજરાત સમચારના પ્રતિનિધિ તથા રોટરી ગવર્નર દિલીપ ગોર તથા રોટેરિયન અતુલ પંડ્યાએ ઓરી રૂબેલા અંગેની પ્રશ્નોતરી કરીને વિવિધ ઉપયોગી સૂચનો કર્યા હતા. આ તબ્બકે ડો. સુતરીયાએ પત્રકાર મિત્રોને નેગેટિવ ન્યૂઝ આવે તો ચોખવટ કર્યા બાદ જ પ્રસિધ્ધ કરવા વિનંતી કરી હતી. તમામ પત્રકાર મિત્રોએ આ રસીકરણ મહા અભિયાનમાં સંપૂર્ણ સહકારની ખાત્રી આપી હતી. ત્યારબાદ મુન્દ્રાના ખાનગી તબીબો સાથે યોજાયેલ બેઠકમાં ખાનગી તબીબોએ આ અભિયાન દરમ્યાન બાળકોને જરૂરિયાત મુજબની તમામ સેવાઓ આપવાની ખાત્રી આપી હતી. જેમાં બાળરોગ નિષ્ણાંત ડો. શુભમ મહેશ્વરી, ગીતા હોસ્પીટલના ડો. કુંદન મોદી, જીવનદીપ હોસ્પીટલના ડો. ભગવાનજી કારકથલા, મીમ્સ હોસ્પીટલના ડો. હર્ષદ ગોસ્વામી તથા સર્વ સેવા સંઘના ડો. પુષ્ય ઠક્કર સહભાગી રહ્યા હતા.